Azufral
Azufral je stratovulkan u departmanu Nariño u Kolumbiji, 12 km zapadno od Túquerresa. To je jedini vulkan u zapadnom dijelu kolumbijskih Anda. Ime mu potječe od španske riječi za sumpor, azufre. Smatra se poluuspavanim, ali postoje brojne fumarole u krateru na vrhu. Vrh vulkana ima nadmorsku visinu 4070 m, a sjeverozapadna strana kratera sadrži jezero u obliku polumjeseca pod nazivom Zelena laguna na 3970 m. Jezero je dugo 1100, a široko 600 m. Njegova jarkozelena boja rezultat je naslaga na bazi sumpora i željeza u krateru. Osim ovog, postoje još dva mnogo manja jezera, Crna i Kristalna laguna. Vulkan je unutar istoimenog rezervata prirode, osnovanog 1990, koji se prostire na površini 58 km2 i u koji se ne naplaćuje ulaz. Budući da je Azufral poluuspavan, nema ograničenja za uspon na vulkan i posjetu Zelenoj laguni: postoji cesta koja se penje do 1,5 km od vrha, a preostala udaljenost može se preći pješke stazom.